**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 44. (четрдесетчетвртој) седници, одржаној дана 28. јуна 2017. године, **УТВРЂУЈЕ**

**П Р Е Д Л О Г**

**РЕШЕЊА О ДАВАЊУ САГЛАСНОСТИ НА ИЗМЕНЕ И ДОПУНЕ ПРОГРАМА КОРИШЋЕЊА БУЏЕТСКЕ ПОМОЋИ-СУБВЕНЦИЈА**

**УТВРЂУЈЕ СЕ** предлог Решења о давању сагласности на измене и допуне Програма коришћења буџетске помоћи – субвенција капитална инвестиција-канализациона и водоводна мрежа, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број:06-395/17-III-6

У Гаџином Хану, 28.07. 2017. године ПРЕДСЕДНИК

Саша Ђорђевић

На основу члана 22. и члана 61. Закона о јавним предузећима (Сл. гласник РС“, бр.15/2016 ), чл. 73. Закона о локалној самоуправи („Сл. гласник РС“, бр. 129/2007 и 83/2014-др. закон) члана 38, члана 39, члана 74 и члана 83 став 1. тачка 3) Статута јавног предузећа Дирекција за изградњу и комуналне делатности општине Гаџин Хан број: 36-3 од 24. октобра 2016. године на који је Скупштина општине Гаџин Хан дала сагласност решењем број:06 број 264/2016-II од 20.12.2016. године,

Надзорни одбор ЈП Дирекција за изградњу и комуналне делатности општине Гаџин Хан на 45. (четрдесетпетој) седници одржаној дана 24. јула 2017. године, предлаже

**ИЗМЕНУ И ДОПУНУ**

ПРОГРАМА КОРИШЋЕЊА БУЏЕТСКЕ ПОМОЋИ **– СУБВЕНЦИЈА**

**КАПИТАЛНА ИНВЕСТИЦИЈА - КАНАЛИЗАЦИОНА и ВОДОВОДНА МРЕЖА**

Члан 1

Средства за финансирање обезбеђују се кроз програм субвенције. О реализацији програма субвенције, стараће се општина Гаџин Хан.

|  |  |
| --- | --- |
| УКУПНА СРЕДСТВА СУБВЕНЦИЈЕ | 5.570.000,00 |

Израда секундарне канализационе мреже за насељена места Марина Кутина и Гркиња, почела је 2016. године. Процењена вредност пројекта је **81.450.000,00** динара (пројектовање и извођење).

Мештани насељеног места Марина Кутина и Гркиња су кроз уговор о учешћу у финансирању изградње комуналне инфраструктуре исплатили, кроз 12 рата, своје учешће у укупном износу од по 27.216,00 дин. Средства се налазе на посебном рачуну код општине Гаџин Хан. Године 2017., предвиђа се инвестиција у износу од **27.371.000,00** динара - из средстава капиталних субвенција 5.123.000,00 (1.200.000,00 дин. за израду пројектне документације и контролу техничке документације, 800.000,00 дин. за стручни надзор и радови у износу од 3.123.000,00 дин.) и 22.248.000,00 динара из повраћаја средстава (донације) по пројекту прекограничне сарадње Бугарска-Србија; а **54.079.000,00** динара у 2018. години.

Обавезе према извођачу „Пословност“ у 2017. години износе 447.000,00 динара.

Члан 2

Програм коришћења буџетске помоћи – субвенција- капитална инвестиција – канализациона и водоводна мрежа проследити Скупштини општине Гаџин Хан као оснивачу, на сагласност.

Члан 3

Програм коришћења буџетске помоћи – субвенција - капитална инвестиција - канализациона и водоводна мрежа, сматра се донетом када на њега да сагласност Скупштина општине Гаџин Хан, као оснивач.

Члан 4

Програм коришћења буџетске помоћи – субвенција- капитална инвестиција - канализациона и водоводна мрежа ступа на снагу даном достављања сагласности оснивача ЈП Дирекцијa Гаџин Хан.

НАДЗОРНИ ОДБОР

ЈП Дирекција за изградњу и комуналне делатности општине Гаџин Хан

Бр. 45- 8

У Гаџином Хану, дана 24.07.2017. год.

Надзорни одбор

председник

Зоран Станисављевић